Η **Μαρίνα Σταυράκη** (Νέα Σμύρνη, Φεβρουάριος 1968), είναι Ελληνίδα εκπαιδευτικός (Φιλόλογος). Είναι η πρώην σύζυγος του Περιφερειάρχη Αττικής και πρώην Δημάρχου Αμαρουσίου Γιώργου Πατούλη και εν ενεργεία Δημοτική Σύμβουλος στον Δήμο Αμαρουσίου από το 2014. Επίσης, είναι Πρόεδρος της UNESCO Βορείων Προαστίων από το 2017.

Βιογραφία
---------

Η Μαρίνα Σταυράκη, γεννήθηκε το 1968 στην Νέα Σμύρνη, και έλκει την καταγωγή της από την Κρήτη. Μεγάλωσε στην Πεύκη. Σπούδασε Τμήμα Φιλολογίας της Φιλοσοφικής Σχολής του Εθνικού και Καποδιστριακού Πανεπιστήμιου Αθηνών, με ειδίκευση στην Κλασική Φιλολογία, από το οποίο έλαβε πτυχίο με βαθμό "άριστα" το 1990. Έχει εξειδικευθεί στην διδασκαλία της Αρχαίας Ελληνικής Γλώσσας και της Λατινικής Φιλολογίας.

Έχει κάνει μεταπτυχιακές σπουδές, επάνω στην δημόσια διοίκηση, την αυτοδιοίκηση και τη διαχείριση κρίσεων στο Εθνικό και Καποδιστριακό Πανεπιστήμιο Αθηνών.

#### Καριέρα

Από το 1993 έως το 1998, εργάστηκε ως Φιλόλογος, σε Φροντιστήρια Μέσης Εκπαίδευσης στην Αθήνα και το Μαρούσι. Στη συνέχεια εργάστηκε ως εκπαιδευτικός για δύο έτη, στα Ιδιωτικά εκπαιδευτήρια "Saint Joseph" στην Πεύκη και κατόπιν σε Δημόσια σχολεία στην μέση εκπαίδευση από το 2000 έως το 2017.

Από το 2000 έως το 2003, διατέλεσε μέλος του Πολιτιστικού Οργανισμού του Δήμου Πεύκης. Επίσης, διατέλεσε και επιστημονικός συνεργάτης της Ανώτατης Σχολής Παιδαγωγικών και Τεχνολογικών Επιστημών (ΑΣΠΑΙΤΕ). Από το 2007, είναι μέλος του «Κέντρου Τέχνης και Πολιτισμού Δήμου Αμαρουσίου».

Από το 2017, είναι Πρόεδρος του Ομίλου για την UNESCO Βορείων Προαστίων. 

#### Αυτοδίοικηση

Στις ελληνικές αυτοδιοικητικές εκλογές του 2014, εξελέγη (πρώτη σε ψήφους) Δημοτική Σύμβουλος στον Δήμο Λυκόβρυσης-Πεύκης. Από το 2014 έως το 2017, διετέλεσε Πρόεδρος του Ν.Π.Δ.Δ. για το Περιβάλλον, τον Αθλητισμό και τον Πολιτισμό (ΠΕ.Α.Π) του Δήμου Λυκόβρυσης-Πεύκης. Από το 2015, είναι εντεταλμένη σύμβουλος Πολιτισμού του Εθνικού Διαδημοτικού Δικτύου Υγιών Πόλεων – Προαγωγής Υγείας (Ε.Δ.Δ.Υ.Π.Π.Υ). 

Από το 2019, είναι εν ενεργεία Δημοτική Σύμβουλος στον Δήμο Αμαρουσίου.

Προσωπική ζωή
-------------

Ήταν παντρεμένη με τον γιατρό, πρώην Δήμαρχο Αμαρουσίου και εν ενεργεία Περιφερειάρχη Αττικής, Γιώργο Πατούλη από το 1986. Έχουν έναν γιο, τον Αλέξανδρο. Τον Μάρτιο του 2021, η Μαρίνα Σταυράκη ανακοίνωσε ότι δεν μένουν πλέον μαζί με τον Γιώργο Πατούλη και έχουν ξεκινήσει από κοινού τις διαδικασίες για την έκδοση του διαζυγίου τους.

Παραπομπές
----------


1. ↑  «Μαρίνα Πατούλη: Αυτό είναι το βιογραφικό της συζύγου του Γιώργου Πατούλη». *FTHIS.GR*. 22 Μαρτίου 2021.
2. ↑  «Μαρίνα Πατούλη: Αυτό είναι το βιογραφικό της συζύγου του Γιώργου Πατούλη - Sportlive.gr» (στα Αγγλικά). Ανακτήθηκε στις 22 Μαρτίου 2021. [*νεκρός σύνδεσμος*]
3. ↑  «Η ΠΡΟΕΔΡΟΣ – CLUB UNESCO Β.Π.». Ανακτήθηκε στις 22 Μαρτίου 2021.
4. ↑  «Μαρίνα Σταυράκη Πατούλη: Βιογραφικό». *Μαρίνα Σταυράκη Πατούλη*. Ανακτήθηκε στις 22 Μαρτίου 2021.
5. ↑  IEFIMERIDA.GR, NEWSROOM (21 Μαΐου 2014). ««Σάρωσε» στο Δήμο Πεύκης η σύζυγος του Γιώργου Πατούλη -Εξελέγη πρώτη δημοτική σύμβουλος [εικόνες] | ΠΟΛΙΤΙΚΗ». *iefimerida.gr*. Ανακτήθηκε στις 22 Μαρτίου 2021.
6. ↑  «Δημοτικές εκλογές 2019: Η Μαρίνα Πατούλη εκλέγεται δημοτική σύμβουλος». *Newsbeast.gr*. 28 Μαΐου 2019. Ανακτήθηκε στις 22 Μαρτίου 2021.
7. ↑  Marousi24 (28 Αυγούστου 2019). «Ορκίστηκε με το νέο Δημοτικό Συμβούλιο η δημοτική σύμβουλος Αμαρουσίου Μαρίνα Πατούλη Σταυράκη – Μαρούσι24». Ανακτήθηκε στις 22 Μαρτίου 2021.
8. ↑  «Πρώτη και με διαφορά η Μαρίνα Πατούλη-Εκλέγεται δημοτική σύμβουλος στο Μαρούσι». *mononews*. 28 Μαΐου 2019. Ανακτήθηκε στις 22 Μαρτίου 2021.
9. ↑  «Περιφέρεια Αττικής - Βιογραφικό». *www.patt.gov.gr*. Ανακτήθηκε στις 22 Μαρτίου 2021.